[bookmark: _Hlk92710640]2. pielikums
[bookmark: _Hlk92723002]Elektroniskās izsoles “Par nomas tiesību piešķiršanu elektroniskas izsoles kārtībā uz nekustamā īpašuma “Rīgas pilsētas meža fonds”, Salaspils pagastā, Salaspils novadā, kadastra Nr. 8031 013 0085, zemes vienības ar kadastra apz. 8031 001 0062, daļu 1,75 ha platībā” nolikumam

ZEMES NOMAS LĪGUMS 
Nr. skatāms pievienotajā datnē

Rīgā 	                                                                    	                            Datums skatāms laika zīmogā

SIA “Rīgas meži”, Reģ.Nr.40003982628, juridiskā adrese: Ojāra Vācieša iela 6 k-1, Rīgā, LV-1004, tās valdes priekšsēdētājas Anitas Skudras personā, kura rīkojas pamatojoties uz SIA “Rīgas meži” statūtu un uz 03.08.2026. pilnvaras Nr. PV-26-45 pamata (turpmāk – Iznomātājs), no vienas puses, un 
______________, Reģ.Nr._________, juridiskā adrese: ______________, tās valdes locekļa ______________ personā, kurš darbojas pamatojoties uz statūtiem (turpmāk – Nomnieks), no otras puses,
kopā turpmāk saukti “Puses” vai atsevišķi “Puse”, saskaņā ar Nekustamā īpašuma komisijas 2026.gada __.______________ protokolu 2026/__, noslēdz šādu zemes nomas līgumu (turpmāk – Līgums): 
1. Līguma priekšmets
1.1. [bookmark: _Hlk145668203]Iznomātājs nodod un Nomnieks pieņem nomā daļu no nekustamā īpašuma “Rīgas pilsētas meža fonds”, Salaspils pagasts, Salaspils novads, kadastra Nr. 8031 013 0085, sastāvā esošās zemes vienības ar kadastra apzīmējumu 8031 001 0062,1,75 ha platībā (turpmāk – Īpašums). Īpašumā atrodas gāzobjekti (gāzes komercuzskaites stacija), tostarp divas pirmsreģistrētas būves ar kadastra apzīmējumu 80310010062001 un 80310010062002 (turpmāk gāzobjekti un pirmsreģistrētās būves kopā – Būves), kurām nav reģistrētas īpašumtiesības. Īpašuma platība norādīta Līgumam pievienotajā Īpašuma plānā (Līguma 1.pielikums), kas ir Līguma neatņemama sastāvdaļa. 
1.2. Īpašuma izmantošanas mērķis: gāzes apgādes infrastruktūras objektu uzturēšana bez apbūves tiesībām.
1.3. Iznomātāja īpašuma tiesības uz Īpašumu ir reģistrētas Rīgas rajona tiesas Salaspils pagasta zemesgrāmatas nodalījumā Nr. 1701.
1.4. Par Īpašuma nodošanu Nomniekam lietošanā tiek sastādīts un abpusēji parakstīts Īpašuma nodošanas - pieņemšanas akts (turpmāk – Akts). Pēc abpusējas parakstīšanas Akts tiek pievienots Līgumam un ir Līguma neatņemama sastāvdaļa (Līguma 2.pielikums).
1.5. Īpašums tiek nodots nomā bez apbūves tiesības.
1.6. Nomnieks ir informēts, ka Līguma darbības laikā Iznomātājs ir uzsācis veikt Īpašuma, kurā atrodas Līguma 1.1. punktā norādītās Būves, sadalīšanu, kadastrālo uzmērīšanu un citas darbības, kas nepieciešamas atsevišķa īpašuma izveidošanai, turpmāk – Sadalīšana. 

2. Līguma termiņš
2.1. [bookmark: _Hlk146870451]Līgums stājas spēkā no tā abpusējas parakstīšanas brīža un ir spēkā līdz ___.___.____. Pusēm ir tiesības rakstveidā vienojoties pagarināt Līgumu līdz ___.___.____.

3. Maksājumi un norēķinu kārtība	
3.1. Nomas maksa par Īpašuma lietošanu ir noteikta saskaņā ar Nomnieka nomas tiesību izsoles solījumu ________ EUR (______________ eiro, ___ eiro centi), plus PVN 21% apmērā, kas sastāda _______ EUR (______________eiro, ___ eiro centi), kopā ____ EUR (______________eiro, ___ eiro centi) apmērā gadā (turpmāk – Nomas maksa).
3.2. Papildus Līguma 3.1.punktā norādītajai Nomas maksai Nomnieks maksā: 
3.2.1. nekustamā īpašuma nodokli par Īpašumu visā nomas periodā; un
3.2.2. atdeves likmi 4% (četri procenti) apmērā no Nomas maksas katru gadu, atbilstoši Nekustamo īpašumu maksas pakalpojumu cenrādim, kas apstiprināts ar Iznomātāja 03.12.2025. valdes lēmumu (protokols Nr.47. lēmums Nr.4) (turpmāk – Cenrādis).
3.3. Nomniekam ir pienākums samaksāt Iznomātājam arī:
3.3.1. vienreizēju maksājumu par zemes nomas tiesību nodibināšanu EUR 748,32 (septiņi simti četrdesmit astoņi eiro, 32 eiro centi), tai skaitā PVN, atbilstoši Cenrādim;
3.3.2. vienreizēju kompensāciju par sertificēta vērtētāja veikto tirgus nomas maksas novērtējumu 484,00 EUR (četri simti astoņdesmit četri eiro, 00 eiro centi) apmērā, tai skaitā PVN.
3.4. Iznomātājs 5 (piecu) darba dienu laikā no Līguma spēkā stāšanās dienas izraksta rēķinu par Līguma 3.3.punkta apakšpunktos minētajiem maksājumiem un nosūta Nomniekam uz Nomnieka Līgumā norādīto elektroniskā pasta adresi. Nomniekam ir pienākums rēķinu apmaksāt rēķinā norādītajā termiņā.
3.5. Nomnieks maksā Iznomātājam Līguma 3.1.punktā un Līguma 3.2.punktā noteiktos maksājumus 1 (vienu) reizi gadā līdz katra kalendārā gada 15. martam. Šajā punktā norādītie maksājumi tiek aprēķināti ar Līguma spēkā stāšanās dienu. 
3.6. Līdz katra kalendārā gada marta mēneša 05.datumam Iznomātājs izraksta rēķinu par Līguma 3.1.punktā un Līguma 3.2.punktā norādītajiem maksājumiem un nosūta to Nomniekam uz Nomnieka šajā Līgumā norādīto elektroniskā pasta adresi. Rēķina nesaņemšana neatbrīvo Nomnieku no pienākuma veikt Līguma 3.1.punktā un Līguma 3.2.punktā norādīto maksājumu apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz marta mēneša 10.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam rēķinu šajā Līguma punktā norādītajā kārtībā.
3.7. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja elektroniskā pasta adreses: ______________@rigasmezi.lv  uz Nomnieka elektroniskā pasta adresi: ___________________, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošu elektronisko parakstu.
3.8. Gadījumā, ja Nomnieks ir nokavējis jebkura Līgumā norādītā maksājuma samaksas termiņu, Iznomātājam ir tiesības pieprasīt no Nomnieka līgumsodu 0,5% (nulle komats pieci procenti) apmērā no kavētā maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas. 
3.9. Līgumsoda samaksa neatbrīvo Nomnieku no pienākuma izpildīt saistības, kā arī no pienākuma kompensēt Iznomātājam radušos zaudējumus. 
3.10. Iznomātājam ir tiesības vienpusēji palielināt Nomas maksu bez grozījumu izdarīšanas Līgumā, piemērojot koeficientu 1,5 (līdz brīdim, kad Nomnieks novērš šī punkta apakšpunktā norādīto pārkāpumu, kuru ar aktu fiksējis Iznomātājs), ja: 
3.10.1. Nomnieks Īpašumā ir veicis nelikumīgu būvniecību;
3.10.2. Nomnieks Īpašumā neievēro sakārtotas vides prasības;
3.10.3. Nomnieks ir pārkāpis kādu no Līguma noteikumiem;
3.10.4. pēc Līguma termiņa beigām Nomnieks neatbrīvo Īpašumu Līgumā noteiktajā termiņā un/vai kārtībā, aprēķinot Nomas maksu par faktisko lietojumu.
3.11. Iznomātājam ir tiesības vienpusēji mainīt Nomas maksu bez grozījumu izdarīšanas Līgumā, par to nosūtot rakstisku paziņojumu Nomniekam, ja:
3.11.1. tiek grozīti normatīvie akti, paredzot citu Īpašuma nomas maksas aprēķināšanas kārtību;
3.11.2. saskaņā ar normatīvajiem aktiem tiek no jauna ieviesti vai palielināti uz Īpašumu attiecināmi nodokļi vai nodevas.
3.12. Iznomātājs, sākot ar otro gadu pēc Līguma spēkā stāšanās, vai sākot ar otro gadu pēc tam, kad Nomas maksa ir pārvērtēta atbilstoši sertificēta vērtētāja noteiktam tirgus nomas maksas apmēram, ir tiesīgs vienpusēji  vienu reizi gadā palielināt Nomas maksu atbilstoši gada patēriņu cenu indeksa (turpmāk – PCI) pieaugumam Latvijā, saskaņā ar Centrālās statistikas pārvaldes sniegtajām ziņām, ja PCI pieaugums gadā attiecībā pret iepriekšējo gadu ir lielāks kā 2% (divi procenti). Iznomātājs ir tiesīgs palielināt Nomas maksu arī gadījumā, ja gada PCI pieaugums nepārsniedz 2% (divus procentus), bet pēdējo 2 (divu) gadu PCI pieaugums kopā pārsniedz 2% (divus procentus). Nomas maksas pārrēķins tiek veikts pēc oficiālās PCI publicēšanas, vienlaikus Nomas maksu pārrēķinot arī par periodu no attiecīgā kalendārā gada sākuma. Palielinātā Nomas maksa tiek iekļauta Iznomātāja izrakstītajā rēķinā un ir saistoša Nomniekam bez atsevišķa paziņojuma vai grozījumu veikšanas Līgumā.
3.13. Iznomātājam ir tiesības ne retāk kā reizi 6 (sešos) gados vienpusēji pārskatīt Nomas maksas apmēru, piesaistot neatkarīgu vērtētāju tirgus nomas maksas noteikšanai, un mainīt, ja neatkarīga vērtētāja noteiktā tirgus nomas maksa ir augstāka par Līgumā noteikto Nomas maksu. Pārskatītā Nomas maksa stājas spēkā dienā, kad paziņojums par Nomas maksas palielinājumu nosūtīts Nomniekam uz Līgumā norādīto Nomnieka e-pasta adresi. Nomniekam ir pienākums kompensēt Iznomātājam pieaicinātā neatkarīgā vērtētāja atlīdzības summu.
3.14. Iznomātājs ir tiesīgs vienpusēji pārskatīt un mainīt atdeves likmes apmēru bez grozījumu veikšanas Līgumā vienu reizi kalendārā gada ietvaros, par to rakstveidā informējot Nomnieku 30 (trīsdesmit) dienas iepriekš.  
3.15. Pagarinot Līguma termiņu, Iznomātājam ir tiesības pārskatīt Nomas maksu, pieaicinot neatkarīgu vērtētāju tirgus nomas maksas noteikšanai. Iznomātājs maina Nomas maksu, ja neatkarīga vērtētāja noteiktā nomas maksa ir augstāka kā Nomas maksa. Ja Nomas maksa tiek mainīta, Nomnieks kompensē Iznomātājam pieaicinātā neatkarīgā vērtētāja atlīdzības summu.
3.16. Nomnieks Izsoles ietvaros ir iemaksājis Iznomātājam drošības naudu 765,00 EUR (septiņi simti sešdesmit pieci eiro, 00 centi) apmērā. Ja izsolē samaksātā drošības naudas summa ir mazāka kā Līguma 3.1. punktā noteiktā Nomas maksa (bez PVN), tad Nomnieks 3 (trīs) darba dienu laikā pēc Līguma spēkā stāšanās veic trūkstošās summas iemaksu, lai kopējā drošības naudas summa atbilstu Līguma 3.1. punktā noteiktajam Nomas maksas apmēram (bez PVN) (turpmāk – Drošības nauda). 
3.17. Visā Līguma spēkā esamības laikā Nomniekam ir jānodrošina, ka Iznomātāja rīcībā ir Drošības nauda Nomas maksas apmērā. Gadījumā, ja Iznomātājs Līgumā norādītajos gadījumos ir izmantojis Nomnieka iemaksāto Drošības naudu pilnā apmērā vai daļā, Nomniekam ir pienākums pēc Iznomātāja atbilstoša rēķina saņemšanas rēķinā norādītajā termiņā veikt trūkstošās naudas summas samaksu Iznomātājam, lai atjaunotu Drošības naudas apmēru.
3.18. Iznomātājs ir tiesīgs ieturēt Drošības naudu šādos gadījumos, ja: 
3.18.1. Nomnieks ir pārkāpis jebkuru šī Līguma noteikumu; 
3.18.2. Nomnieks ir nokavējis jebkura Līgumā norādītā maksājuma samaksas termiņu, tajā skaitā līgumsoda. Iznomātājam ir tiesības bez īpaša paziņojuma Drošības naudu ieskaitīt nesamaksāto maksājumu samaksai;
3.18.3. Nomnieks (tā pilnvarotā persona, darbinieks) ar savu rīcību ir radījis Iznomātājam zaudējumus, nodarījis Īpašumam (t.sk. kokiem), tā pieguļošajai teritorijai, videi, vai citam Iznomātāja īpašumam kaitējumu un/vai bojājumus.
3.19. Drošības nauda tiek atmaksāta Nomniekam 10 (desmit) dienu laikā pēc Līguma termiņa beigām ar nosacījumu, ka Nomniekam nav no šī Līguma izrietošu neizpildītu saistību pret Iznomātāju. 

4. Iznomātāja pienākumi un tiesības
4.1. Iznomātāja pienākumi: 
4.1.1. nodot Īpašumu Nomniekam lietošanā;
4.1.2. netraucēt Nomniekam lietot Īpašumu atbilstoši Līguma 1.2. punktā noteiktajam mērķim; 
4.1.3. nekavējoties informēt Nomnieku par tiesiskajiem un/vai faktiskajiem apstākļiem, kas Iznomātājam ir kļuvuši zināmi Līguma darbības laikā un, kuri ietekmē Īpašuma izmantošanu.
4.2. Iznomātāja tiesības:
4.2.1. veikt Īpašuma apskati jebkurā laikā;
4.2.2. kontrolēt vai Īpašums tiek izmantots atbilstoši Līguma noteikumiem;
4.2.3. noteikt Nomniekam papildu termiņu Līguma 5.1.2. punktā minētā pienākuma izpildei, izvērtējot Būvju tiesiskā statusa sakārtošanas procesa virzību, Nomnieka veiktās darbības un kavējuma iemeslus;
4.2.4. pieprasīt Nomniekam ievērot Civillikuma, Meža likuma un citu Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetento iestāžu prasības attiecībā uz Īpašuma un Būvju lietošanu un uzturēšanu;
4.2.5. pieprasīt Nomniekam nekavējoties novērst Līguma noteikumu pārkāpumu un/vai tā sekas, un atlīdzināt Iznomātājam, Īpašumam vai videi radītos zaudējumus;
4.2.6. apturēt Nomnieka saimniecisko darbību Īpašumā, ja Nomnieks pārkāpj jebkuru Līguma noteikumu;
4.2.7. pieprasīt no Nomnieka kompensāciju par soda sankcijām, kas Iznomātājam kā Īpašuma īpašniekam piemērotas saistībā ar Nomnieka darbību Īpašumā;
4.2.8. neatlīdzināt Nomniekam nekādus tā veiktos ieguldījumus, uzlabojumus un/vai izdevumus Īpašumā.


5. Nomnieka pienākumi un tiesības
5.1. Nomnieka pienākumi:  
5.1.1. kā krietnam un rūpīgam saimniekam rūpēties par Īpašumu un Būvēm, veikt Īpašuma un Būvju uzturēšanu saskaņā ar spēkā esošajiem piemērojamiem Latvijas Republikas normatīvajiem aktiem, tajā skaitā Civillikuma, Meža likuma prasībām;
5.1.2. par saviem līdzekļiem ne vēlāk kā 24 (divdesmit četru) mēnešu laikā no Līguma spēkā stāšanās dienas veikt visas nepieciešamās darbības, lai atbilstoši normatīvo aktu prasībām sakārtotu Īpašumā esošo Būvju tiesisko statusu, un, ja Nomniekam ir tiesisks pamats īpašumtiesību iegūšanai, reģistrētu Nomnieka īpašumtiesības uz minētajām Būvēm, tostarp nodrošinot Būvju reģistrāciju Nekustamā īpašuma valsts kadastra informācijas sistēmā un zemesgrāmatā uz Nomnieka vārda. Ne vēlāk kā 5 (piecu) darba dienu laikā pēc Nomnieka īpašuma tiesību nostiprināšanas zemesgrāmatā iesniegt Iznomātājam īpašumtiesību reģistrāciju apliecinošus dokumentus;
5.1.3. pēc Iznomātāja pieprasījuma iesniegt dokumentus un informāciju par Līguma 5.1.2. punktā noteiktā Būvju tiesiskā statusa un īpašuma tiesību reģistrācijas procesa virzību, tostarp kompetentajām institūcijām iesniegto un no tām saņemto dokumentu kopijas;
5.1.4. 10 (desmit) darba dienu laikā pēc Līguma 5.1.2. punktā minētā termiņa beigām iesniegt Iznomātājam rakstveida pamatojumu par kavējuma iemesliem, informāciju par veiktajām darbībām un paredzamo izpildes termiņu, ja Nomnieks noteiktajā termiņā nav pabeidzis Būvju tiesiskā statusa sakārtošanu;
5.1.5. pēc Iznomātāja pieprasījuma sadarboties Īpašuma sadalīšanas un atsevišķas zemes vienības izveidošanas procesā, savas kompetences ietvaros sniedzot Iznomātājam sadalīšanai nepieciešamo Nomnieka rīcībā esošo informāciju un dokumentus;
5.1.6. nodrošināt Īpašuma lietošanu vienīgi Līguma 1.2. punktā noteiktajam mērķim;
5.1.7. jebkurus labiekārtojumus Īpašumā uzsākt tikai pēc Iznomātāja rakstiskas atļaujas saņemšanas, un veicamo darbu saskaņošanas ar Iznomātāju, kā arī kompetentajām iestādēm (ja nepieciešams). Iznomātājs neatlīdzina Nomniekam saistībā ar labiekārtojumu veikšanu Īpašumā radušos izdevumus un/vai ieguldījumus (neatkarīgi no tā vai tie ir vai nav uzskatāmi par nepieciešamajiem, derīgajiem vai greznuma izdevumiem);
5.1.8. bez Iznomātāja iepriekšējas rakstiskas piekrišanas neveikt Īpašumā jaunu būvju, inženierbūvju vai citu objektu būvniecību, esošo Būvju paplašināšanu vai tādu pārbūvi, kuras rezultātā tiek palielināts Būvju apjoms vai mainīts tās lietošanas veids, kā arī neveikt citas darbības, kuru rezultātā Nomniekam vai trešajai personai varētu rasties tiesības uz jaunu būvi vai citu nekustamā īpašuma objektu Īpašumā;
5.1.9. bez Iznomātāja iepriekšējas rakstiskas piekrišanas neatsavināt, nedāvināt, nemainīt vai citādi nenodot trešajai personai īpašumtiesības uz Īpašumā esošajām Būvēm, kā arī neapgrūtināt tās ar lietu tiesībām;
5.1.10. maksāt Nomas maksu, kā arī citus Līgumā noteiktos maksājumus Iznomātājam Līgumā norādītajā termiņā;
5.1.11. nodrošināt Iznomātājam iespēju apsekot Īpašumu, lai pārliecinātos par tā izmantošanu atbilstoši šī Līguma noteikumiem;
5.1.12. par saviem līdzekļiem nodrošināt Īpašumā esošo Būvju, inženierbūvju, iekārtu un citas infrastruktūras uzturēšanu tehniskā kārtībā un drošā stāvoklī, ievērojot normatīvo aktu un/vai kompetento institūciju prasības, kā arī uzņemties pilnu atbildību par minēto objektu un Būvju ekspluatāciju un to radītajiem zaudējumiem Iznomātājam un/vai trešajām personām;
5.1.13. iepriekš rakstveidā informēt Iznomātāju par plānotu Īpašumā esošo Būvju, inženierbūvju vai gāzes apgādes infrastruktūras pārbūvi, demontāžu, likvidāciju vai ekspluatācijas pārtraukšanu;
5.1.14. ievērot Īpašumam noteiktos lietošanas tiesību apgrūtinājumus un aprobežojumus;
5.1.15. atbildēt par Nomnieka (tā pilnvarotās personas, darbinieka) rīcības rezultātā Īpašumam (t.sk. kokiem), tā pieguļošajai teritorijai, videi, Iznomātājam un/vai jebkurai trešajai personai nodarītajiem zaudējumiem, atlīdzināt tos, kā arī par saviem līdzekļiem un Iznomātāja norādītajā termiņā novērst Īpašumam un tā piegulošajām teritorijām radītos bojājumus un/vai kaitējumu;
5.1.16. ar saviem finanšu resursiem, personālu, materiāli tehniskajiem līdzekļiem uzturēt Īpašumu, Būves un piegulošo teritoriju kārtībā, nepieļaujot tā piegružošanu vai vides piesārņošanu, nodrošināt sanitāro, ugunsdrošības, atkritumu apsaimniekošanas, u.c. Latvijas Republikas normatīvo aktu prasību ievērošanu;
5.1.17. nepieļaut auglīgās augsnes virskārtas iznīcināšanu un tās kvalitātes pasliktināšanos, necirst kokus;
5.1.18. ar savu darbību neizraisīt Īpašuma applūšanu ar notekūdeņiem, piesārņošanu ar ķimikālijām un/vai sadzīves atkritumiem, un novērst citus zemi postošus procesus;
5.1.19. nodrošināt ugunsdrošības noteikumu ievērošanu, kā arī ugunsgrēku likvidāciju saskaņā ar Latvijas Republikā spēkā esošajiem ugunsdrošību reglamentējošiem normatīvajiem aktiem iznomātajā Īpašumā, kā arī tam pieguļošajā teritorijā;
5.1.20. nekavējoties, bez nepamatotas kavēšanās, rakstveidā informēt Iznomātāju par Īpašumā notikušu avāriju, avārijas situāciju, būtisku infrastruktūras bojājumu, vides piesārņojumu vai citu notikumu, kas var radīt kaitējumu Īpašumam, videi, Iznomātājam vai trešajām personām, kā arī par veiktajiem un plānotajiem pasākumiem tā seku novēršanai;
5.1.21. savas darbības ietvaros izmantot tikai drošības standartiem atbilstošas iekārtas Īpašumā, kā arī nodrošināt, ka Nomnieka darbība tiek veikta ievērojot noteiktās Īpašuma platības robežas;
5.1.22. pilnībā atbildēt par Īpašumā izvietotā sava īpašuma, Būvju, mantas un citu vērtību apsargāšanu pret trešo personu aizskārumu, zādzību, bojāšanos vai bojā eju;
5.1.23. nodrošināt Īpašumā esošu pazemes un virszemes inženiertīklu saglabāšanu un to netraucētu ekspluatāciju, kā arī ievērot minēto inženiertīklu aizsargjoslu ekspluatācijas prasības, nodrošināt iespēju ekspluatācijas dienestu darbiniekiem brīvi piekļūt inženiertīkliem;
5.1.24. nekavējoties, rakstiski paziņot Iznomātājam par savas elektroniskā pasta adreses, kontakttālruņa un/vai dzīves vietas adreses/juridiskās adreses maiņu. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci iepriekšējā adresē;
5.1.25. nekavējoties paziņot Iznomātājam par jebkādām izmaiņām attiecībā uz Īpašumu;
5.1.26. novērst Iznomātāja konstatētos pārkāpumus Iznomātāja norādītajā termiņā;
5.1.27. Līguma termiņam beidzoties (tajā skaitā Līguma pirmstermiņa izbeigšanas gadījumā), ne vēlāk kā līdz Līguma spēkā esamības pēdējai dienai, par saviem līdzekļiem atbrīvot Īpašumu no Nomnieka uzstādītiem labiekārtojuma elementiem, Būvēm, aprīkojuma, Nomniekam un trešajām personām piederošas mantas, izkārtnēm/reklāmas, kā arī Nomniekam ir pienākums sakopt Īpašumu atbilstoši sakārtotas vides prasībām, un nodot Īpašumu Iznomātājam atpakaļ ar Aktu. Iznomātājs neatlīdzina Nomniekam nekādus izdevumus un/vai ieguldījumus, kas veikti Īpašumā, tostarp tādus, kas saistīti ar Īpašuma sagatavošanu iznomāšanai un Īpašuma atbrīvošanu Līgumam beidzoties (neatkarīgi no tā vai tie ir vai nav uzskatāmi par nepieciešamajiem, derīgajiem vai greznuma izdevumiem).
5.2. Nomnieka tiesības:
5.2.1. izmantot Īpašumu atbilstoši Līgumā noteiktajam mērķim un Līgumā noteiktajā kārtībā;
5.2.2. izmantot tikai nomā nodotā Īpašuma platību un jebkāda Nomnieka darbība ārpus nomas platības robežām ir aizliegta;
5.2.3. veikt Īpašuma labiekārtošanu ievērojot Līguma 5.1.7. apakšpunktā norādīto kārtību. Ne vēlāk kā 2 (divu) darba dienu laikā pēc kompetento institūciju atļauju saņemšanas Nomniekam tās jāiesniedz Iznomātājam.
5.3. Nomnieks apliecina, ka tam ir zināms Īpašumā esošo Būvju un infrastruktūras faktiskais un tiesiskais stāvoklis un tas ir pārliecinājies par Īpašuma izmantošanas iespējām atbilstoši Līguma 1.2. punktā norādītajam mērķim, un Nomnieks šajā sakarā neizvirzīs pret Iznomātāju nekādas prasības par izdevumu, ieguldījumu vai zaudējumu atlīdzināšanu. 
5.4. Nomniekam nav tiesības nodot Īpašumu apakšnomā vai jebkādā citādā lietošanā trešajām personām. 

6. Līguma izbeigšanas kārtība
6.1. Pusēm ir tiesības rakstveidā vienojoties izbeigt Līgumu pirms termiņa.
6.2. Iznomātājam ir tiesības vienpusēji nekavējoties izbeigt Līgumu, neatlīdzinot Nomniekam saistībā ar Līguma izbeigšanu jebkādus radušos zaudējumus un/vai ieguldījumus (neatkarīgi no tā vai tie ir vai nav uzskatāmi par nepieciešamajiem, derīgajiem vai greznuma izdevumiem), ja:
6.2.1. Nomnieks ir nokavējis jebkura Līgumā norādītā maksājuma samaksas termiņu un nav veicis samaksu 5 (piecu) darba dienu laikā pēc Iznomātāja rakstiska brīdinājuma saņemšanas;
6.2.2. Nomnieks izmanto Īpašumu citiem mērķiem nekā Līguma 1.2. punktā noteikts;
6.2.3. Nomnieks Īpašumu ir nodevis apakšnomā vai jebkādā citādā lietošanā trešajām personām;
6.2.4. Nomnieks pārkāpj jebkuru citu Līguma vai Latvijas Republikā spēkā esošā normatīvā akta noteikumu, vai neizpilda kādu no Līgumā norādītajiem pienākumiem, un nenovērš pārkāpumu Iznomātāja rakstveida brīdinājumā norādītajā termiņā; 
6.2.5. ir ierosināts Nomnieka tiesiskās aizsardzības process, pasludināts tā maksātnespējas process, apturēta Nomnieka saimnieciskā darbība vai uzsākta tā likvidācija;
6.2.6. [bookmark: _Hlk148682386]Nomniekam, t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības, Ziemeļatlantijas līguma organizācijas dalībvalsts sankcijas, vai cita veida sankcijas;
6.2.7. Iznomātājam no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem, un Nomnieks nav iesniedzis pieprasīto informāciju par sevi, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Iznomātāja noteiktajā laikā periodā.
6.3. Gadījumā, ja Iznomātājs ir izbeidzis Līgumu kādā no Līguma 6.2.punkta apakšpunktos noteiktajiem gadījumiem, Iznomātājam ir tiesības pieprasīt no Nomnieka līgumsodu 1 (viena) gada Nomas maksas apmērā par Līguma pirmstermiņa izbeigšanu, kā arī Nomniekam ir pienākums kompensēt Iznomātājam radītos zaudējumus. 
6.4. Līguma termiņam beidzoties (tajā skaitā Līguma pirmstermiņa izbeigšanas gadījumā), ne vēlāk kā līdz Līguma spēkā esamības pēdējai dienai, Nomniekam ir jāatbrīvo Īpašums, tajā skaitā no Būvēm, un jānodod tas Iznomātājam atpakaļ ar Aktu atbilstoši sakoptas vides prasībām. Minēto noteikumu neizpildes gadījumā, Iznomātājam ir tiesības atjaunot Īpašumu un sakārtot to atbilstoši sakoptas vides prasībām uz Nomnieka rēķina, piestādot Nomniekam attiecīgu rēķinu. Iznomātājs Īpašumu ir tiesīgas pieņemt atpakaļ ar vienpusēju Aktu.
6.5. Ja Nomnieks Līguma izbeigšanās gadījumā neatbrīvo Īpašumu Līgumā noteiktajā kārtībā, Nomnieks maksā Nomas maksu Līgumā noteiktajā apmērā par faktisko lietojumu.
6.6. Ja Līgums tiek izbeigts pirms termiņa notecēšanas, tad uz priekšu samaksātā Nomas maksa un citi Līgumā norādītie maksājumi Nomniekam netiek atgriezti.
6.7. Nomnieks, parakstot Līgumu, piekrīt, ka Nomnieka un trešo personu manta, kas atradīsies Īpašumā pēc Līguma izbeigšanās, tiks atzīta par atmestu mantu, un Iznomātājs būs tiesīgs pārņemt to savā īpašumā un rīkoties ar to pēc saviem ieskatiem.

7. Nepārvarama vara
7.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumu, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
7.2. Par nepārvaramas varas apstākļiem atzīst notikumu, kas atbilst visām šādām pazīmēm:
7.2.1. no kā nav iespējams izvairīties, un kura sekas nav iespējams pārvarēt;
7.2.2. kuru Līguma slēgšanas brīdī nebija iespējams paredzēt;
7.2.3. kas nav radies Puses vai tās kontrolē esošas personas kļūdas vai rīcības dēļ;
7.2.4. kas padara saistību izpildi ne tikai apgrūtinošu, bet arī neiespējamu.
7.3. Puse, kurai iestājas Līguma 7.2.punktā minētie apstākļi, par šādu apstākļu iestāšanos ne vēlāk kā 2 (divu) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
7.4. Nepārvaramas varas apstākļi netiek ņemti vērā, ja Puses par to neinformēja viena otru Līguma 7.3.punktā minētajā termiņā, ja vien konkrētie nepārvaramas varas apstākļi nav vispārzināmi un otras Puses rakstiska informēšana objektīvu, vispārzināmu iemeslu dēļ nav bijusi iespējama.
7.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
7.6. Ja nepārvaramas varas apstākļu dēļ Līgums nav izpildāms ilgāk par 3 (trīs) mēnešiem, tad katrai Pusei ir tiesības bez jebkādām sankcijām vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.

8. Konfidencialitāte un personas dati
8.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
8.2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
8.3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
8.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
8.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
8.6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.

9. Citi noteikumi
9.1. Puses nosaka par Līguma izpildi atbildīgās personas, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta Aktu un citus Līgumā noteiktos dokumentus:
9.1.1. No Iznomātāja puses: __________________,  tālr. ________, elektroniskā pasta adrese: __________@rigasmezi.lv. 
9.1.2. No Nomnieka puses: ______________, tālr. ____________, elektroniskā pasta adrese: ______________.
9.2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma 10.nodaļā noteiktajām e-pasta adresēm un neveicot attiecīgos grozījumus Līgumā.
9.3. Šis Līgums ir saistošs Pušu tiesību un saistību pārņēmējiem.
9.4. Jebkādas papildu vienošanās pie Līguma, kā arī jebkādi grozījumi vai papildinājumi ir spēkā tikai tad, ja tie noformēti rakstveidā un tos parakstījušas abas Puses, izņemot, ja Līgumā noteikts savādāk. Līgumu var grozīt ar Iznomātāja vienpusēju paziņojumu Līgumā noteiktajos gadījumos un kārtībā.
9.5. Strīdus Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
9.6. Puses ir atbildīgas par savu šajā Līgumā noteikto saistību godprātīgu izpildi. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
9.7. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Līgumā norādīto e-pasta adresi.
9.8. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārejos punktos un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
9.9. Ciktāl Līgumā nav norādīts savādāk, visi paziņojumi starp Pusēm Līguma sakarā tiek uzskatīti par saņemtiem, ja tie (i) nodoti adresātam pret parakstu, (ii) nosūtīti pa pastu ierakstītā vēstulē uz Līgumā norādītajām Pušu adresēm un šajā gadījumā tiks uzskatīti par saņemtiem 5.piektajā darba dienā no nodošanas pasta iestādē nosūtīšanai, vai (iii) nosūtīti ar e-pasta starpniecību uz Līgumā norādītajām Pušu e-pasta adresēm, un šajā gadījumā tiks uzskatīti par saņemtiem nākamajā darba dienā pēc nosūtīšanas.
9.10. Līgums parakstīts ar drošu elektronisko parakstu, kas satur laika zīmogu. Līgums ir saistošs no tā abpusējas parakstīšanas brīža. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
9.11. Līguma parakstīšanas brīdī tam ir sekojoši pielikumi, kas ir Līguma neatņemama sastāvdaļa:
9.11.1. Pielikums Nr. 1 Īpašuma plāns uz 1 lapas;
9.11.2. Pielikums Nr. 2 Īpašuma nodošanas - pieņemšanas akts uz 1 lapas.




10. Pušu paraksti:
	Iznomātājs
	Nomnieks

	SIA “Rīgas meži”
Reģistrācijas Nr.40003982628
Juridiskā adrese: Ojāra Vācieša iela 6, 
k-1, LV-1004, Rīga
e-pasts: rigasmezi@rigasmezi.lv 
Banka: AS “Citadele banka”
Konta Nr.: LV15PARX0005508860001


Valdes priekšsēdētāja Anita Skudra
	______________
Reģistrācijas Nr.: ______________
Juridiskā adrese: ______________

e-pasts: ______________
Banka: ______________
Konta Nr.: ______________


Valdes loceklis ______________




















ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

